ประกาศกระทรวงการคลังประกาศกระทรวงการคลังเรื่องมติการประชุมสามัญผู้ถือหุ้นประจำปี ๒๕๕๓ของบริษัทกสท โทรคมนาคม จำกัด (มหาชน)[๑] อาศัยอำนาจตามมาตรา ๒๓แห่งพระราชบัญญัติทุนรัฐวิสาหกิจ พ.ศ. ๒๕๔๒กระทรวงการคลังในฐานะผู้ถือหุ้นทั้งหมดของบริษัท กสท โทรคมนาคม จำกัด (มหาชน)มีความเห็นเกี่ยวกับเรื่องต่าง ๆ ของการประชุมสามัญผู้ถือหุ้นประจำปี ๒๕๕๓ของบริษัท กสท โทรคมนาคม จำกัด (มหาชน) ดังต่อไปนี้๑. การพิจารณารับทราบผลการดำเนินงานของบริษัท กสท โทรคมนาคม จำกัด (มหาชน) ในรอบปี ๒๕๕๒ และแผนงาน/โครงการในอนาคตกระทรวงการคลังรับทราบผลการดำเนินงานของ บริษัทกสท โทรคมนาคม จำกัด (มหาชน) ในรอบปี ๒๕๕๒และแผนงาน/โครงการในอนาคตตามที่คณะกรรมการ บริษัท กสท โทรคมนาคม จำกัด (มหาชน)เสนอ เพื่อให้เป็นไปตามข้อบังคับ บริษัท กสท โทรคมนาคม จำกัด (มหาชน) ข้อ ๑๖ (๑)๒. การพิจารณาอนุมัติงบดุลและบัญชีกำไรขาดทุนของบริษัท กสท โทรคมนาคม จำกัด (มหาชน) สำหรับปีบัญชี ๒๕๕๒กระทรวงการคลังอนุมัติงบดุลและบัญชีกำไรขาดทุนสำหรับรอบปีบัญชีสิ้นสุด ณ วันที่ ๓๑ ธันวาคม ๒๕๕๒ซึ่งผ่านการตรวจสอบและรับรองจากผู้สอบบัญชี (สำนักงานการตรวจเงินแผ่นดิน) ของบริษัทกสท โทรคมนาคม จำกัด (มหาชน) เพื่อให้เป็นไปตามข้อบังคับ บริษัท กสท โทรคมนาคม จำกัด(มหาชน) ข้อ ๑๖ (๒)๓. การพิจารณาอนุมัติการจ่ายเงินปันผลและจัดสรรเงินสำรองตามกฎหมาย๓.๑ การอนุมัติจ่ายเงินปันผลให้แก่ผู้ถือหุ้นกระทรวงการคลังอนุมัติจ่ายเงินปันผลให้แก่กระทรวงการคลังในฐานะผู้ถือหุ้นทั้งหมดในอัตราหุ้นละ๖.๐๐๑๘ บาท คิดเป็นเงินปันผลทั้งสิ้น ๖,๐๐๑.๗๘ ล้านบาท(รวมเงินปันผลพิเศษเพื่อชดเชยรายได้ภาษีสรรพสามิต)โดยได้มีการจ่ายเงินปันผลระหว่างกาลในปี ๒๕๕๒ แล้ว เป็นเงินจำนวน ๕,๔๗๗.๐๐ล้านบาท (รวมเงินปันผลพิเศษเพื่อชดเชยรายได้ภาษีสรรพสามิต)คงเหลือเงินปันผลที่ต้องจ่ายให้กระทรวงการคลังอีก จำนวน ๕๒๔.๗๘ ล้านบาทโดยกำหนดให้มีการจ่ายภายในหนึ่งเดือนนับแต่วันที่ประชุมผู้ถือหุ้นอนุมัติ ทั้งนี้เพื่อให้เป็นไปตามข้อบังคับ บริษัท กสท โทรคมนาคม จำกัด (มหาชน) ข้อ ๑๖ (๓)๓.๒ การจัดสรรกำไรสุทธิประจำปีเป็นทุนสำรองตามกฎหมายกระทรวงการคลังอนุมัติให้บริษัท กสท โทรคมนาคมจำกัด (มหาชน) ไม่ต้องจัดสรรกำไรสุทธิในปี ๒๕๕๒ เป็นทุนสำรองตามกฎหมายเนื่องจากได้จัดสรรกำไรสุทธิเป็นทุนสำรองตามกฎหมายจำนวนร้อยละ ๑๐ของทุนจดทะเบียนครบถ้วนแล้วตั้งแต่ปี ๒๕๔๘๔. การพิจารณาเลือกตั้งกรรมการแทนกรรมการที่ออกตามวาระเนื่องจากในการประชุมสามัญผู้ถือหุ้นของ บริษัทกสท โทรคมนาคม จำกัด (มหาชน) ประจำปี ๒๕๕๓มีกรรมการจะต้องออกจากตำแหน่งตามวาระจำนวน ๕ คน คือ(๑) พลเอกทนงศักดิ์ ตุวินันทน์(๒) พลตำรวจโทพงศพัศ พงษ์เจริญ(๓) นายกฤษดา กวีญาณ(๔) นายปราชญ์ บุณยวงศ์วิโรจน์(๕) นายศุภชัย จงศิริต่อมาพลเอกทนงศักดิ์ ตุวินันทน์ และนายกฤษดา กวีญาณ ได้ขอลาออกจากตำแหน่งกรรมการของ บริษัท กสท โทรคมนาคมจำกัด (มหาชน) โดยมีผลตั้งแต่วันที่ ๘ มิถุนายน ๒๕๕๓กระทรวงการคลังเห็นควรพิจารณาวาระนี้รวมกับการพิจารณาเปลี่ยนแปลงกรรมการในวาระอื่นๆ๕. การพิจารณากำหนดค่าตอบแทนกรรมการบริษัท กสท โทรคมนาคม จำกัด (มหาชน)๕.๑ การพิจารณาเบี้ยประชุมกรรมการกระทรวงการคลังอนุมัติให้บริษัท กสท โทรคมนาคมจำกัด (มหาชน)กำหนดค่าเบี้ยประชุมกรรมการตามหลักเกณฑ์และแนวทางของมติคณะรัฐมนตรีเมื่อวันที่ ๑๘พฤษภาคม ๒๕๔๗ เรื่อง การปรับปรุงอัตราเบี้ยกรรมการรัฐวิสาหกิจโดยกรรมการได้รับเบี้ยประชุมกรรมการในอัตราคนละ ๑๐,๐๐๐บาท ต่อเดือน ประธานกรรมการได้รับสูงกว่ากรรมการร้อยละ ๒๕ และรองประธานกรรมการได้รับสูงกว่ากรรมการร้อยละ๑๒.๕๕.๒ การพิจารณาโบนัสกรรมการกระทรวงการคลังอนุมัติให้บริษัท กสท โทรคมนาคมจำกัด (มหาชน) จ่ายโบนัสกรรมการให้เป็นไปตามข้อบังคับบริษัท กสท โทรคมนาคม จำกัด(มหาชน) ข้อ ๑๖ (๔) และข้อ ๔๐โดยมีหลักเกณฑ์การจ่ายที่เป็นไปตามมติคณะรัฐมนตรีเมื่อวันที่ ๓๑ มกราคม ๒๕๒๑ มติคณะรัฐมนตรีเมื่อวันที่๕ กุมภาพันธ์ ๒๕๓๔ และมติคณะรัฐมนตรีเมื่อวันที่ ๒๐ มิถุนายน ๒๕๓๘ ดังนี้-กำไรเพื่อจัดสรรโบนัสกรรมการ ๙,๑๐๑,๔๓๑,๗๐๕.๗๐บาท- ฐานโบนัสปกติ ๑,๕๓๙,๑๘๘.๑๖บาทเนื่องจากผลประเมินปี๒๕๕๒ เท่ากับ ๒.๙๙๒๐ (ต่ำกว่าค่า ๓ ระดับปกติ) ดังนั้นเพื่อให้เป็นไปตามมติคณะรัฐมนตรีเมื่อวันที่ ๒๐ มิถุนายน ๒๕๓๘ เรื่องระบบประเมินผลการดำเนินงานรัฐวิสาหกิจ จึงปรับลดโบนัส กรรมการลงร้อยละ ๒๕จากฐานโบนัสปกติ-คงเหลือโบนัสสุทธิที่คณะกรรมการได้รับ ๑,๑๕๔,๓๙๑.๑๒บาท๖. การพิจารณาแต่งตั้งผู้สอบบัญชีและกำหนดค่าตอบแทนผู้สอบบัญชีกระทรวงการคลังอนุมัติให้สำนักงานการตรวจเงินแผ่นดินเป็นผู้สอบบัญชีของบริษัทกสท โทรคมนาคม จำกัด (มหาชน) โดยให้ได้รับค่าตอบแทนประจำปี ๒๕๕๓ตามอัตราที่สำนักงานการตรวจเงินแผ่นดินกำหนด คิดเป็นจำนวนเงิน ๑,๑๐๐,๐๐๐บาท (เท่ากับค่าสอบบัญชีประจำปี ๒๕๕๒) ทั้งนี้ เพื่อให้เป็นไปตามข้อบังคับ บริษัทกสท โทรคมนาคม จำกัด (มหาชน) ข้อ ๑๖ (๕) และข้อ ๔๖๗. รับทราบการจ่ายเงินปันผลระหว่างกาลกระทรวงการคลังรับทราบการจ่ายเงินปันผลระหว่างกาลประจำปี๒๕๕๒ จำนวน ๕,๔๗๗,๐๐๐,๐๐๐บาท ตามที่คณะกรรมการบริษัท กสท โทรคมนาคม จำกัด (มหาชน) เสนอ ทั้งนี้ เพื่อให้เป็นไปตามข้อบังคับบริษัท กสท โทรคมนาคม จำกัด (มหาชน) ข้อ ๕๑ วรรค ๒ และพระราชบัญญัติบริษัทมหาชนพ.ศ. ๒๕๓๕ มาตรา ๑๑๕ วรรค ๒๘. เรื่องอื่นๆเรื่องการให้กรรมการออกจากตำแหน่งก่อนถึงคราวออกตามวาระและแต่งตั้งกรรมการใหม่แทนเนื่องจากมีกรรมการต้องออกจากตำแหน่งตามวาระจำนวน๕ คน ประกอบกับได้มีกรรมการขอลาออกจำนวน ๒ คน ได้แก่(๑) นายนัที เปรมรัศมี (ลาออกตั้งแต่วันที่๘ มิถุนายน ๒๕๕๓)(๒) นายอาคม เติมพิทยาไพสิฐ (ลาออกตั้งแต่วันที่๓ มิถุนายน ๒๕๕๓)กระทรวงการคลังจึงเห็นสมควรเปลี่ยนแปลงกรรมการเพื่อให้เหมาะสมยิ่งขึ้นโดยอาศัยอำนาจตามข้อบังคับ บริษัท กสท โทรคมนาคม จำกัด (มหาชน) ข้อ ๒๕ที่ประชุมผู้ถือหุ้นจึงมีมติให้กรรมการที่ยังไม่ครบวาระจำนวน ๗ คนออกจากตำแหน่งก่อนครบกำหนดตามวาระดังรายนามต่อไปนี้(๑) นายพรศักดิ์ ศรีณรงค์(๒) นายธานีรัตน์ ศิริปะชะนะ(๓) นายชาวันย์ สวัสดิ์ - ชูโต(๔) พลอากาศตรี ประสิทธิ์ เทพรักษ์(๕) นายวัลลภ พลอยทับทิม(๖) นายอรรถสิทธิ์ ดำรงรัตน์(๗) นายรักษ์ศักดิ์ วิศวพลานนท์และแต่งตั้งบุคคลดังรายนามต่อไปนี้เป็นกรรมการบริษัท กสท โทรคมนาคม จำกัด (มหาชน)(๑) นายปราชญ์ บุณยวงศ์วิโรจน์(๒) นายศุภชัย จงศิริ แต่งตั้งกลับเข้าเป็นกรรมการอีกวาระ(๓) นายกฤษดา กวีญาณ(๔)พลตำรวจโทไถง ปราศจากศัตรู(๕) พันโท ดร. เจียรนัยวงศ์สอาด(๖) นายวิสุทธิ์ ศรีสุพรรณ แทนนายนัที เปรมรัศมี(๗) นางสาววลัยรัตน์ ศรีอรุณ แทนนายธานีรัตน์ ศิริปะชะนะ(๘) นายอาคม เติมพิทยาไพสิฐ แต่งตั้งกลับเข้าเป็นกรรมการ(๙) นายบรรณสาร จันทร์สมศักดิ์ แทนนายชาวันย์ สวัสดิ์-ชูโต(๑๐) นายอำนวย ปรีมนวงศ์ แทนนายวัลลภ พลอยทับทิม(๑๑) นายวีระชัย คล้ายทอง แทนนายพรศักดิ์ ศรีณรงค์(๑๒) ม.ร.ว. ศศิพฤนท์จันทรทัต แทนนายอรรถสิทธิ์ ดำรงรัตน์ทั้งนี้สำหรับนายวีระชัย คล้ายทองให้มีผลตั้งแต่วันที่ได้รับอนุมัติจากคณะกรรมการอัยการเป็นต้นไปโดยให้ถือความเห็นของกระทรวงการคลังดังกล่าวเป็นมติของที่ประชุมผู้ถือหุ้นตามนัยมาตรา๒๓ แห่งพระราชบัญญัติทุนรัฐวิสาหกิจ พ.ศ. ๒๕๔๒ทั้งนี้ ตั้งแต่บัดนี้เป็นต้นไปประกาศณ วันที่ ๓๐ มิถุนายน พ.ศ. ๒๕๕๓สถิตย์ลิ่มพงศ์พันธุ์ปลัดกระทรวงการคลังปฏิบัติราชการแทนรัฐมนตรีว่าการกระทรวงการคลังปริยานุช/ผู้จัดทำ๒๓สิงหาคม ๒๕๕๓นันทนภัสร์/ตรวจ๒๓สิงหาคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๙๘ ง/หน้า ๑๓/๑๘ สิงหาคม ๒๕๕๓